Personlig rapport for: INFJ



**Indhold**

JTI typologi **3**

Stærke sider ved din dominante funktion (N*i*) **3**

Stærke sider ved dine præferencer **4**

Generelle egenskaber ved dine præferencer **5**

Til eftertanke **6**

Din undertrykte funktion (S*e*) **6**

Kommunikation **7**

Karriere **8**

Arbejdsstil **9**

Trivsel og "succes" **10**

Arbejdsmiljø **11**

En lille bøn for INFJ’eren **11**

Du kan dække rollen som: Samspilsforvalter **12**

Du kan dække rollen som: Nytænker **13**

Du kan dække rollen som: Formidler **14**

Teamadfærd **15**

|  |
| --- |
| JTI typologi for: **INFJ** |
| **Reflekteret og organiseret,** **nyskabende**, **menneskeorienteret type** |

**Introvert (I) -** reflekteret

 **Intuitiv (N) -** nyskabende

 **Følende (F) -** menneskeorienteret

 **Vurderende (J) -** organiseret

Du baserer din opmærksomhed på intuition (N) og vurderinger på følefunktionen (F). Derfor foretager du dine vurderinger og beslutninger på baggrund af en værdibaseret vurdering (F) af de muligheder, du observerer (N).

Med NF-kombinationen træffer du dine beslutninger med personlig varme, men da du foretrækker intuition (N), interesserer du dig ikke i særlig høj grad for fakta men for muligheder.

Din intuitive (N) indsigt retter sig mod menneskelige relationer og muligheder, som du med personlig varme (F) både forholder dig indsigtsfuldt og entusiastisk til.

Præferencernes rækkefølge:

 1. Ni

 2. Fe

 3. Ti

 4. Se

Stærke sider ved din dominante funktion (N*i*)

Din dominante funktion (nr. 1) er intuition (N), som er den funktion, der er mest foretrukken og dominerende hos dig. Med introvert intuition (Ni) vil du gerne holde dine ideer, muligheder og fokusering på fremtiden for dig selv, og du foretrækker at bruge disse mest i din "indre verden" af egne tanker. Fordi du sjældent viser din dominante funktion til andre mennesker, skal du være opmærksom på, at ikke alle er klar over og kan sætte pris på dine stærke sider og begavelser fra den dominante funktion, før de lærer dig ordentligt at kende. Med intuition (N) som dominant funktion vil du kunne have flere af følgende stærke sider:

* ser nye muligheder
* løser problemer med stor opfindsomhed
* har blik for, hvordan fremtiden kan mødes
* er opmærksom på det nye, som er vigtigt
* tackler nye problemer med stor iver
* ser dybere sammenhænge af tendenser

 Din støttefunktion (nr. 2) er følelse (F), som du bruger til personorienterede vurderinger af din intuition (N). I tillæg er den med til at skabe balance i din personlighed, ved at den er ekstrovert (Fe). Da det er mere naturligt for dig at vise din ekstroverte støttefunktion, kan andre kende dig bedre gennem denne funktion.

Stærke sider ved dine præferencer

Som INFJ’er har du din styrke i at fokusere og bruge din energi på egne tanker og ideer (I). Du kan lide at arbejde alene og kan koncentrere dig i lang tid med det, du er i gang med. På baggrund af dette kan du udvikle dine færdigheder ved at gå i dybden eller ved at oprette spidskompetence inden for et bestemt område. Du tænker tingene nøje gennem, før du handler, og du tænker på principper, som har konsekvenser for situationen. Du foretrækker og bruger skriftlig information som kommunikation. På baggrund af din rolige holdning kan du virke beroligende på omgivelserne.

 Med præference for intuition (N) fokuserer du på mening, muligheder og mønstre i det, der ligger i fremtiden, og du er dermed opmærksom på helheden i det, der sker. Du oversætter ord til mening og mening til ord. Du stoler på det skrevne og det udtalte ord, er interesseret i teori og fokuserer på at finde nye måder at gøre ting på. På baggrund af dette kan du opfange ideer og se nye sammenhænge.

 Med følen (F) anvender du en beslutningsproces, hvor du bruger værdier og overbevisning for at drage konklusioner. Du vil vide værdien af et alternativ, og du vil vide, hvordan dette vil påvirke andre mennesker. Du ser på ideer og produkter med et positivt sind og tjekker dine objektive data med dine værdier – hvad du selv eller andre kan lide eller ikke kan lide. Hvilken effekt, beslutninger har på mennesker, er vigtigt for dig, og du forsøger at skabe en harmonisk stemning, hvor mennesker kan vokse og bruge deres talenter og færdigheder.

 Ved hjælp af vurdering (J) organiserer du dit liv i den ydre verden på en planlagt og organiseret måde. Du organiserer ideer og sager, og du forsøger at kontrollere situationen, sådan at kvaliteten bliver opretholdt. Du arbejder med jævn hastighed mod målet og er dygtig til at holde tidsfrister. Du kommunikerer en målbevidst og beslutsom holdning og kræver ofte, at beslutninger må træffes ud fra den tilgængelige information.

|  |  |
| --- | --- |
| I | **N** |
| * Fokuserer og bruger din energi for at få egne tanker og ideer frem
* Virker beroligende på andre
* Tænker ting nøje gennem, før du siger noget og handler
* Kan koncentrere dig i lang tid om det, du er i gang med
* Udvikler færdigheder og kundskab ved at gå i dybden eller ved at oprette spidskompetence inden for et bestemt område
 | * Fokuserer på fremtiden og fremtidige muligheder
* Er dygtig til at se helheden og sammenhængen i det, der sker
* Bruger teori og fokuserer på nye måder at gøre ting på
* Er dygtig til at opfange ideer og se nye sammenhænge
 |
| F | J |
| * Anvender værdier og overbevisning, når du beslutter
* Er optaget af, hvordan beslutninger påvirker andre mennesker
* Tjekker saglige og objektive data med dine værdier
* Behandler mennesker med varme og sympati
* Lægger vægt på at forstå menneskers behov og skabe harmoni
 | * Er dygtig til at organisere og planlægge
* Er dygtig til at passe på, at kvaliteten og tidsfrister bliver opretholdt
* Arbejder med jævn hastighed mod målet
* Er målbevidst og beslutsom.
* Er dygtig til at beslutte ud fra den tilgængelige information
 |

Generelle egenskaber ved dine præferencer

 Som INFJ’er er du en indsigtsfuld, varm og sensitiv person, som er optaget af, hvordan andre mennesker har det. Du er ansvarsbevidst og udøver indflydelse på en stille måde. Du bruger dine dybfølte værdier og intuitive indsigt for at forstå andre. Du stoler på dine ideer og er nyskaber i både tanke og handling.

 Du tænker ting nøje igennem, før du handler (I). Du kan lide at arbejde alene og kan koncentrere dig i lang tid om det, du er i gang med.

 Du er kreativ til at komme med nye ideer (N). Du stoler fuldt og fast på din intuitive indsigt i at se meningen med ting og sammenhængen mellem forskellige faktorer. Intuitionen (N) giver nye indfaldsvinkler til situationer og problemer, og følelsen giver dig begejstring, som igen giver dig energi og ekstra kraft. Intuitionen (N) kan imidlertid svækkes af rutinejobs. Du bryder dig ikke meget om etablerede autoriteter og sandheder og om populære løsninger og meninger. Problemer ser ud til bare at stimulere dig – det umulige tager lidt længere tid, men ikke så meget.

 Som INFJ’er kan du siges at være en uafhængig individualist, og du bliver ledet af den inspiration, som du får gennem din intuition (N). Denne inspiration ser ud til at være så vigtig og værdifuld, at du nogle gange kan have vanskeligt ved at forstå, hvorfor andre ikke godtager og værdsætter dette.

 Du kan også være dygtig som leder, når du bestemmer dig for at gennemføre en af dine ideer. Så kan du også få folk med dig via din tro og entusiasme. Du udøver dit lederskab ved at vinde tilslutning for dine ideer, ikke ved at kræve det.

 Din indre uafhængighed er ikke altid så iøjnefaldende, fordi du sætter stor pris på harmoni og fællesskab (F). Du arbejder hårdt for at overbevise andre om at give dig deres støtte, og du samarbejder med dem om dine egne mål. Konflikter undgås, hvis det er muligt. Meget tid og energi kan derfor bruges på at arbejde dig igennem indre stressproblemer på grund af dette. Du kan være følsom over for kritik, selv om kritikken er relativt ubetydelig eller ikke er rigtig.

 Du kan være ganske målrettet i det, som du gør (J). Du kan imidlertid glemme at undersøge, om der er andre ting, som kan stride mod målet. Nogle af dine beslutninger bliver truffet, og projekter sat i gang, med en slags sjette sans for situationens muligheder. Dette gør dine arbejdsmetoder en smule uigennemskuelige for andre, idet folk udefra kan have vanskeligt ved at finde ud af, hvad der foregår inde i dig. Forandringer kan du klare ganske godt, hvis disse passer til dine egne værdier.

 Du lægger vægt på venskab og nære relationer. Du kan lide at bruge meget tid sammen med din familie. Som INFJ’er er du populær for din varme holdning og for dine nye og interessante måder at se ting på. Du er også populær for dine evner til at inspirere og motivere andre. Du kan ikke lide at være sammen med andre, som virker fjendtlige.

 I et parforhold vil du være varm, betænksom og føle en dyb kærlighed til din partner. Du elsker også at vise dette. Du stræber efter, at parforholdet skal være perfekt, noget som kan virke både positivt og negativt på andre.

 Som far eller mor tager du forældrerollen alvorligt, og du tager dig af dine børn på en varm og beskyttende måde. Dine mål er at hjælpe børnene til at tænke selv, til at forstå forskellen mellem rigtigt og forkert, til at blive uafhængige og voksenorienterede individer. Du kan stille ret store krav til dine børn og har høje forventninger til deres adfærd. Selv om du udtrykker dig forsigtigt og mildt, kan du udtrykke dig noget skarpt, hvis forventningerne ikke bliver mødt, eller hvis du bliver stresset.

Til eftertanke

* Kan være bange for at trænge dig ind på andre og kan dermed isolere dig for meget
* Er måske ikke dygtig nok til at hævde dig
* Kan opleve, at dine ideer bliver overset og undervurderet.
* Er måske ikke direkte nok, når du kritiserer
* Kan være mindre god til at give konstruktive tilbagemeldinger
* Kan være for ensidig i din koncentration og derved overse andre
* opgaver, som skal løses

Det kan give problemer for dig, hvis du er for ensporet og for optaget af inspiration og kreativitet (N). Du kan se målet så klart, at du glemmer at se efter faktorer, som kan komme i konflikt med dette mål.

 Det er vigtigt, at dine følelser (F) udvikles for at give dig den nødvendige vurderingsevne. Hvis vurderingsevnerne ikke udvikles, vil du ikke være i stand til at øve nødvendig kritik mod dine egne indre visioner og tanker, og du vil heller ikke lytte til kritik fra andre. Hvis du bliver for optaget af dine ideer i dit "indre liv", kan du risikere ikke at få disse omsat i effektiv handling. I stedet for at lade dine ideer få deres udtryk i effektiv handling vil du i sådanne tilfælde stort set prøve at dirigere alle små og store ting efter dine egne ideer. På denne måde vil du opnå meget lidt.

 Under jobinterviews kan du opleves som for stille og rolig og uvillig til at sælge dine stærke sider. Det vil være en fordel, hvis du hæver stemmen og sælger dine stærke sider.

 Understreg, hvilket bidrag du kan komme med til organisationen. Forsøg også at vise, hvordan dine menneskelige færdigheder kan bidrage og påvirke resultatet. Hvis du bliver stresset, kan du blive for optaget af uvæsentlige detaljer under jobinterviewet.

Din undertrykte funktion (S*e*)

 Din undertrykte og mindst foretrukne funktion (nr. 4) er den modsatte af din dominante, foretrukne funktion. Den fungerer ubevidst og primitivt, fordi den ofte er sparsomt udviklet og uvant for dig. Den undertrykte funktion aktiveres af træthed, stress, beruselse eller en hvilken som helst situation, hvor tilliden svækkes til din dominante funktion. Når du er ude af balance, bliver du også let sårbar. Ofte giver den undertrykte funktion en kraftig udløsning af følelser eller emotioner, og du oplever, at du kan blive utryg og humørsyg. Når din undertrykte funktion gør dig usikker, kan du reagere på en måde, som kan opleves, som om du sender "tyrannen" i dig ud for at forsvare dig.

 Når din undertrykte funktion er i virksomhed, er det vanskeligt for din dominante funktion at fungere. Ideer, tanker og følelser, som kommer til overfladen, bliver ikke forankret i virkeligheden, og du er heller ikke tilgængelig for en fornuftig diskussion med andre mennesker.

Observer, hvordan du forholder dig til andre, når du er udkørt, stresset eller træt, og forsøg at få et mestringsforhold til din undertrykte funktion. Ved at kende til din egen "tyran" kan du se humoristisk på den, når den opstår. Forståelse for egen "tyran" fører også til, at du bliver mere fortrolig med "tyrannen" hos andre mennesker. Dermed vil du ikke tage det så personligt, når andre bruger deres "tyran" mod dig.

Eftersom ekstrovert sansning (Se) er din undertrykte funktion, vil du kunne:

* blive tvangsmæssigt overoptaget af uvæsentlige detaljer
* blive ophængt i irrelevante fakta
* blive overoptaget af en eller anden form for sanselig stimulering
* være tilbøjelig til at spise, drikke eller motionere for meget
* være i gang med for meget ydre sansevirksomhed, som f.eks. at se på TV
* begynde at arbejde uden at planlægge
* se det som vigtigt at få kontrol over noget
* lade være med at lægge mærke til ydre sanseindtryk, som når klokken ringer, ungerne skriger eller forandringer i andres påklædning

Kommunikation

 Som INFJ’er vil du sædvanligvis kommunikere på en rolig og venlig måde, og du foretrækker at fokusere på tryghed og harmoni (IF). Sædvanligvis holder du energien og begejstringen for dig selv, når du fokuserer på dine ideer og tanker (I). Du har din styrke i at tænke dig til klarhed og præsenterer konklusioner, som er gennemtænkte på forhånd. Du tænker længe, før du svarer, og kan nogle gange have brug for hjælp til at komme på banen. Du foretrækker gerne at præsentere budskabet skriftligt frem for mundtligt. Når du snakker, foretrækker du mest at snakke én til én.

 Med din præference for intuition (N) bruger du indsigt og fantasi for at sætte en diskussion i gang, og du præsenterer gerne en sag fra flere synsvinkler. Fremtidige muligheder og udfordringer er interessante for dig. Ofte henviser du til generelle begreber og foretrækker "det store billede" med det brede perspektiv først. Du kan lide, at forslag er kreative og usædvanlige, og du bryder gerne en fastsat fremdriftsplan.

 Med følelse (F) kan du ofte udtrykke dig engageret og udtryksfuldt, og du værdsætter andre i samarbejde og kommunikation. Du værdsætter logik, men ikke uden at man tager personligt stilling til en sag. Du overbevises af information, som bliver givet med en personlig, entusiastisk tone og af det, som føles "rigtigt for mig". Værdien af et alternativ, og hvordan det vil påvirke andre mennesker, er vigtigt. På baggrund af dette vil du ofte respektere personlig autoritet. Du vil være venlig og social, når du snakker og vil have sammenhæng i eget værdisystem. Medfølelse er vigtigt, og logik og objektivitet betragter du helst som noget, der kan værdsættes.

 Med præference for vurdering (J) fokuserer du gerne på opgaven, som skal løses, og snakker om resultater, retning og målopnåelse. Du giver ofte klart udtryk for dine standpunkter og beslutninger, og du vil have planer med tidsfrister. Du forventer også, at andre gør deres opgaver færdige til aftalt tid. Overraskelser vil du helst undgå, og du vil have forvarsel, når ændring skal finde sted.

 Som INFJ’er lærer du sædvanligvis bedst ved at kunne forestille dig situationer og vurdere meninger og værdier blandt andre mennesker. Åbne spørgsmål, hvor du også kan anvende følelsesbaserede opfattelser af situationen, foretrækkes. Hvis du samtidig oplever stabilitet, ro, harmoni og tryghed, vil dette påvirke din læresituation positivt.

 Med præference for introversion (I) lærer du bedst gennem ro og mulighed for at arbejde alene. Du lærer bedst ved at tænke, før du snakker, og tænker dig til klarhed og gennemtænkte konklusioner. I tillæg lærer du godt gennem skriftlig information og foretrækker skriftlige prøver frem for mundtlige.

 Med præference for intuition (N) lærer du bedst ved at begynde med helheden og putte stykker ind efterhånden. For mange detaljer på en gang forstyrrer overblikket, da du har behov for at forstå helheden først. Dette gør, at du har relativt god hukommelse for at forstå helhed og mening. Såfremt du kan se fremtidig nytteværdi af det, du lærer, vil du have god nytte af det i en læresituation. Dine kreative styrker ligger sædvanligvis i at se helheden uden for rammen af det, du er i gang med.

Med præference for følelse (F) lærer du bedst gennem at vide, hvad der er rigtigt og forkert ved det, du er i gang med. Du har behov for at vide, hvordan dette kan påvirke dig selv eller andre mennesker. I en læresituation er forholdet til kammerater og lærer vigtigt, og du har behov for at få godkendelse og accept fra disse for at trives og lære bedst muligt. Gruppearbejde vil du trives med, specielt hvis du kan få lov at anvende dine evner til at inspirere andre i gruppen.

 Med præference for at organisere din livsstil på en organiseret og struktureret måde (J) lærer du bedst gennem at få materialet præsenteret på en struktureret, forudsigelig og ordentlig måde. Du kan lide at se fremgang og synlige resultater af det, du lærer, og lærer godt gennem arbejdsbøger og demonstrationer. Du kan lide at have milepæle, som du kan strække dig efter, og kan lide at afslutte og begynde på nye milepæle.

Karriere

 Kendskab til egne præferencer kan være til hjælp og nytte, når du skal vælge karriere. Forskning viser, at tilfredsstillelse i arbejdslivet afhænger meget af, om du får mulighed for at bruge dine præferencer. Hvis dine arbejdsområder hovedsageligt indeholder den type oplevelser, som du naturligt foretrækker ud fra dine præferencer, vil du sædvanligvis håndtere arbejdet bedre og finde det mere tilfredsstillende. Hvis dine arbejdsområder hovedsageligt har brug for den måde at træffe beslutninger på, som er naturlig for dig, vil dine beslutninger oftest blive bedre, og de vil blive truffet med større sikkerhed.

 Alle dine præferencer er vigtige for din karriere. De to midterste bogstaver i din typebetegnelse (N og F) betyder enormt meget, når det drejer sig om, hvilket arbejde du vil udføre bedst og have mest glæde af. Hvordan du går frem i dit job, vil i høj grad blive afgjort af din J-præference. Hvilken slags arbejde, du bedst vil kunne lide inden for et specifikt område, vil afhænge af din I-præference, som handler om, hvor du henter og bruger din energi.

Arbejdsstil

 Som INFJ’er vil din arbejdsstil være præget af dine gode evner til at inspirere, formidle og dele værdier i samspil med andre mennesker (NF).

Du kan lide ro og koncentration, når du skal udføre arbejdsopgaver, og du kan godt arbejde alene (I). Arbejdsopgaverne kan godt være langvarige, som du ønsker at udføre uden afbrydelse. Du kan f.eks. ikke lide at blive afbrudt af telefoner eller andre, som forstyrrer din koncentration. Før du handler, kan du lide at tænke meget og længe. Du er interesseret i ideerne, tankerne og fakta bag jobbet, og du udvikler egne ideer ved at tænke selv.

 Risikoen er imidlertid til stede for, at du kan miste muligheder i en jobmæssig sammenhæng, fordi du kan være mindre villig til at etablere og indgå i netværk, som du kan bruge senere.

 Med din præference for intuition (N) kan du lide at løse nye og sammensatte problemer – du kan bedre lide at lære noget nyt, end at bruge det du kan. At finde på nye ting er interessant for dig. Komplicerede situationer tåler du godt. Rutinearbejde kan du i det lange løb blive utålmodig med.

 Med din fokusering på fremtid og muligheder kan du overse vigtige fakta undervejs i arbejdet. Du foretrækker hellere ændring frem for at gå videre med det, der er, og arbejder med energi og entusiasme. Det er imidlertid normalt for dig at have uoplagte perioder undervejs.

 Med præference for følelse (F) kan du lide arbejdsopgaver, hvor du kan bruge værdier og overbevisning for drage dine konklusioner, som fører til, at der bliver taget vare på mennesker. Med blikket rettet mod underliggende værdier lader du ofte beslutninger påvirkes af det, du selv og andre kan lide eller ikke kan lide. Du vil gerne være forstående og sød og kan ikke lide eller undgår at sige noget ubehageligt.

 Harmoni er vigtig for dig. Derfor har du en tendens til at være meget forsigtig med andre menneskers følelser. Dette kan føre til, at du bliver for optaget af, hvad andre siger, og kan lade være at overveje de logiske konsekvenser af et alternativ.

 Med ønske om at organisere dit liv på en planlagt og organiseret måde (J) søger du struktur og tidsplaner, og du arbejder bedst, når du kan planlægge og følge dine planer. Du kan lide at få ting fuldført men kan af og til beslutte for hurtigt for at blive færdig med sagen. Når beslutningen er truffet, er du tilfreds, men vær opmærksom på, at du ikke altid ser de nye opgaver som skal udføres.

***Potentielle styrker***

* Har fantasi
* Forstår hvad der kræves
* Er kreativ
* Har evne til at organisere
* Kan udvikle de menneskelige ressourcer

 Trivsel og "succes"

**NF** Arbejde, som omhandler udvikling af mennesker og deres potentiale – f.eks. sundhedsomsorg, humanitært arbejde, religiøst arbejde, adfærdsvidenskab, forskning, undervisning af unge og voksne, rådgivning, forfatterskab, kunst, musik, kultur, salg af livsværdier osv.

 Som INFJ’er ønsker du gerne at få noget mere ud af en karriere end bare selve jobbet. Med dit stærke værdisystem ønsker du, at jobbet skal være meningsfuldt for dig, noget, som du føler, er rigtigt.

 Du arbejder i det stille, men bag kulisserne er der en stærk forpligtelse over for de mål og værdier, som du går ind for. Målene er værdidrevne, og din overbevisning driver dig fremad, uanset hvilket område du arbejder indenfor. Du kan få problemer, hvis denne overbevisning forsvinder på en eller anden måde.

 Du vil normalt være mest tilfreds i arbejdssituationer, som tilfredsstiller både din intuition (N) og følelse (F). Af de muligheder, som interesserer dig mest, handler de fleste om mennesker og menneskelige forhold. Specielt tiltrækkes du af undervisningsarbejde, det være sig højere uddannelse, kunstuddannelse eller at arbejde i departementer eller skolekontorer. Din intuition (N) skaffer dig indsigt i den dybere mening i et emne, og du er meget interesseret i at hjælpe individuelle studenter/elever, og finder stor tilfredsstillelse i dette. Du trives godt med at være leder inden for nævnte og lignende områder, hvor dit værdisystem bliver tilfredsstillet.

 Hvis interesserne ligger inden for tekniske områder, kan du være meget dygtig til videnskab, forskning og udvikling. Intuitionen (N) gør, at du foreslår nye måder at se på problemer på, og din følelse (F) giver dig entusiasme, noget som giver dig stor arbejdslyst. Intuition (N), som får ekstra kræfter gennem følelse (F), kan være af enorm værdi i ethvert arbejdsområde, hvis bare den ikke bliver dræbt i rutinejob.

 Udviklingsaktiviteter i jobbet af alle slags passer fint for dig, såsom kurser, rådgivning, karriereplanlægning, efter- og videreuddannelse osv.

***Kan lide arbejdsopgaver, hvor du kan:***

* bruge din intuitive indsigt til at forstå mennesker og deres behov
* være sensitiv
* søge meningen og formålet med noget
* være fremtidsorienteret
* være kreativ og visionær
* skabe dybe relationer
* arbejde mest i én til én-relationer
* være serviceorienteret
* udtrykke dig skriftligt
* være idealistisk
* være leder

Arbejdsmiljø

 Som INFJ’er vil du sædvanligvis foretrække et roligt og venligt arbejdsmiljø, hvor du kan samarbejde trygt og harmonisk med andre mennesker. Du foretrækker forudsigelige arbejdsopgaver og fremgangsmåder, hvor loyalitet bliver belønnet (IF).

 Du ønsker, at arbejdsmiljøet lægger vægt på arbejde, som omhandler brug af dine evner, indsigt og fantasi til at se fremad og nye muligheder, samt for dine evner til at lære nye færdigheder (N). Sædvanligvis ønsker du, at miljøet har interesser, som fokuserer på værdier og mennesker, og du forventer arbejdsopgaver som i høj grad yder hjælp og service til mennesker, så du kan bruge dine mellemmenneskelige færdigheder (F).

 Du ønsker, at miljøet selv anvender og lægger vægt på dine evner til at være struktureret, beslutsom, sætte dig mål og at kunne holde tidsfrister. I tillæg ønsker du gerne at have noget medbestemmelse og kontrol over det, som sker (J).

***Foretrækker et arbejdsmiljø***:

* som er roligt og venligt
* som er trygt og harmonisk
* hvor loyalitet belønnes
* hvor mennesker lægger stor vægt på idealer, som betyder noget for menneskers velfærd
* med tid og plads til refleksion og koncentration
* med mulighed for kreativitet
* hvor man kan lære nye færdigheder
* som lægger vægt på hjælp og service til mennesker
* som er struktureret
* som er organiseret

 *I modsat fald vil du kunne demotiveres af arbejdsmiljø og arbejdsopgaver med for lidt mulighed for at kunne samarbejde trygt og roligt sammen med andre. Du vil kunne demotiveres, hvis der er for lidt mulighed for at kunne arbejde alene og koncentreret, med for meget fokusering på detaljer og fakta og et arbejdsmiljø med for lidt fokus på værdier og mennesker. I tillæg vil du kunne demotiveres, hvis der er for lidt orden, struktur og kontrol.*

En lille bøn for INFJ’eren

“Herre, hjælp mig med at ikke være så perfektionistisk (stavede jeg det rigtigt?)”

|  |
| --- |
| Du kan dække rollen som: **Samspilsforvalter** |
| Vigtige egenskaber: | Loyal, støttende, personlige værdier er vigtige, markante synspunkter omkring hvad der er rigtigt og forkert, arbejdsmotivation forankret i meningsfuldhed. |
|  Generel adfærd: | Er med til at svejse teamet sammen, foretrækker en rådgivende rolle, kan være dygtig i forhandlingssituationer, har gerne stærke følelser, sindig, stærkt engageret i det, du tror på. |
|  | Du kan dække teamrollen **Samspilsforvalter**. Dette betyder, at du føler ansvar for at varetage og forædle fundamentet for teamets arbejde – de menneskelige, værdimæssige og materielle ressourcer, som gør målopnåelse mulig. Du fremtræder ofte som teamets/organisationens samvittighed. Du vurderer værdiforankringen af det arbejde, teamet udfører, og er observant på, hvordan de menneskelige og sociale aspekter bliver varetaget. Du er en god relationsbygger, ikke særlig optaget af det formelle hierarki, og arbejder gerne ”bag kulisserne” for at skabe en solid, fælles platform af værdier og godt samspil. Du har som regel klare synspunkter på rigtigt og forkert, og du er en god rådgiver og støttespiller, når det gælder værdier og idealer. Du er altid villig til at hjælpe, og er en enorm kilde til styrke og energi, når du har tro på det, som teamet gør. Fordi du er optaget af andres velvære, kan du nogle gange være i fare for at blive selvudslettende og undertrykke egne behov. På den anden side kan dine stærke værdistandpunkter og overbevisninger sammen med dit menneskefokus medføre, at du hårdnakket modsætter dig selv logisk set nødvendige ændringer, hvis du oplever, at ændringen går på tværs af det, du tror på, eller på bekostning af menneskers behov og teamets harmoni. |

|  |
| --- |
| Du kan dække rollen som: **Nytænker** |
| Vigtige egenskaber: | Fantasirig, fremtidsorienteret, sans for kompleksitet, kreativ, kan lide at finde ud af ting.  |
| Generel adfærd: | Har ofte et uregelmæssigt arbejdsmønster, kan overskride tidsfrister, altid på jagt efter nye fremgangsmåder, selvstændig. |
|  | Du kan dække teamrollen **Nytænker**. Dette betyder, at du er optaget af det, som er visionært og nyskabende. Du er altid på jagt efter ideer, inspiration og projekter, som er fremtidsrettede og giver nye muligheder. Du sætter gerne spørgsmålstegn ved gældende standarder og arbejdsmetoder, og du kommer ofte med uortodokse og radikale forslag. Du kan lide at lege med nye ideer og trives, når du får mulighed for at udforske disse på det abstrakte plan uden at tage for meget hensyn til konkrete realiteter. Du kan have en analytisk eller mere personlig farvet måde at fremtræde på, men uanset hvad vil du præges af kreativitet og opfindsomhed. Du er uafhængig og finder dig bedst til rette, når du slipper for at tage for meget hensyn til detaljer eller begrænsninger i form af eksisterende procedurer og rutiner.På grund af din alsidighed, dit engagement og din fantasi, har du ofte et afmålt forhold til struktur og organisering. Du kan derfor fremstå som uorganiseret og ikke særlig målrettet, enkelte gange fraværende og drømmende. Du kan opleves som uforudsigelig og vanskelig at blive klog på. Samtidig er du ofte dynamisk og evner at inspirere og trække andre med i dine vuer. Din entusiasme kombineret med frihedstrang og behov for forandring gør, at du nogle gange kan opfattes som forstyrrende i forhold til nuværende arbejdsrutiner |

|  |
| --- |
| Du kan dække rollen som: **Formidler** |
| Vigtige egenskaber: | Overbevisende, ”sælgende”, kan lide varieret, spændende og stimulerende arbejde, keder sig let, indflydelsesrig og udadvendt.  |
| Generel adfærd: | Højt energiniveau, kender mange mennesker, kan lide at kommunikere, optaget af at skaffe ressourcer til dig selv og andre og af fremtiden, lille detaljefokus.  |
|  | Du kan dække teamrollen **Formidler**. Dette betyder, at du bestandigt spejder efter nye muligheder, inspiration og ideer, som du kan gribe fat i og udforske videre. Du har ”radar” for, hvad der er i gang af nye og spændende ting, både i og uden for teamet og organisationen, men du er ikke så åben og social, og du plejer sædvanligvis heller ikke et så stort kontaktnet som de mere ekstroverte formidlere. Du kan være dygtig til at få ressourcer frem for at fremme de ideer og projekter, som du selv har udklækket. Du kan blive glødende engageret i det, som optager dig, og har gennem dit engagement og veltalenhed også en stor gennemslagskraft og evne til at skabe overbevisning og entusiasme hos andre. Du trives bedst, når du på en entusiastisk måde kan drive ideer fremad og skabe forandring, fortrinsvis i et miljø med højt tempo og mulighed for en stor kontaktflade. Du har mange jern i ilden, en forkærlighed for det store billede, og vil helst bevæge dig ind i fremtiden med syvmilestøvler, fri for at måtte tænke på kedelige detaljer og begrænsende rammebetingelser. Dette gør, at du for nogle kan virke energigivende og inspirerende, mens andre kan finde det energidrænende at prøve at holde trit med dine store spring i højt tempo. |

|  |
| --- |
| **Teamadfærd** |
| Det vigtigste for dig, når du skal lede et teamarbejde, er at ”læse” og arbejde med det mellemmenneskelige samspil i teamet og at få helhedsbilledet frem. Det er også vigtigt at sørge for, at møder ender med klarhed og tydelige forventninger til hvert teammedlem om udførelse af tildelte opgaver.Du bidrager ofte ved at se på problemet ud fra et globalt perspektiv, og du bringer troværdighed gennem ideer og indsigt. Du kan inspirere andre gennem en positiv, humoristisk ”vi skal nok klare det”-indstilling, hvor du evaluerer situationen og opfordrer teammedlemmerne til at yde en indsats.Du kan ofte kun interessere dig for fremtidige muligheder og dermed ignorere praktiske realiteter. Dette, sammen med at du kan holde hårdnakket på et synspunkt eller ikke komme med åbenhjertig kritik, når dette er på din plads, kan virke irriterende på de andre teammedlemmer.Som INFJ’er kan du påvirke de andre, ved at du let kan indgå kompromiser, undtagen når der opstår en konflikt med personlige værdier. Du har ofte en kreativ indsigt og forudseenhed. Du kan vurdere gruppens dynamik og sammenfatte dette med overblik og dybdeindsigt.Du kan hurtigt blive irriteret på dem, der er fjendtligt indstillet, uforskammede og pessimistiske, eller som ikke accepterer andre. Du kan heller ikke lide teammedlemmer, som kommer med forhastede og irrelevante råd, eller som ikke går i dybden for at løse problemet. Du kan også blive irriteret på personer, som ikke bidrager til at få jobbet gjort, eller som kun er optaget af indhold og glemmer processen.Du vil kunne øge din effektivitet ved at være opmærksom på det, som foregår her og nu. Du vil også have godt af at have i mente, at mennesker er mere tilbøjelige til at virkeliggøre en ide, når du har bidraget til at skabe den, og du kan med fordel give udtryk for personlige tanker, følelser og værdier.  |